294 Thu MB Re NADAT, Zouloyie. 
Subordo HE Hystrichomorphi seu Hystrichomorpha. 
Etiamsi subordo noster non e Gliribus aculeis veris munitis tantum constituatur, sed e 
contrario longe major specierum ad ipsum spectantium numerus pilis tantum sit vestitus, 
Llystrices tamen formas notissimas ejus sistunt. Quam ob rem etiam subordinis nomen ab 
his Waterhusio duce satis commode, meliore deficiente, derivatur. , 
Hystrichomorphi magnam quidem cum Myomorphis affinitatem, non solum craniolo- 
gicam, sed etiam exomorphicam praebent, notis tamen pluribus, nominatim craniologicis 
differunt. Processus zygomaticus maxillae eorum e radicibus quidem binis, minus latis, 
semper plus minusve uncinatis seu hamatis tali modo componitur, ut radix inferior ejus 
numquam laminae insignis, perpendicularis, formam exhibeat, ut in Myomorplus typicis. 
Foramina infraorbitalia maxima, triangularia vel reniformia, parte inferiore plerumque multo 
latiora, narium aperturas ambitu plerumqne superantia, vel rarius tantum aequantia, mas- 
seteris museuli portionem satis insignem excipientia. Canalis lacrymalis apertura externa 
superior plerumque pone processum zygomaticum maxillae vel sub eo, rarius ante eum 
conspicua. Pars genalis maxillarum plana, vel planiuscula, substantia ossea clausa.  Ossa 
frontalia inter oculorum cavitates plus minusve dilatata. Palatum osseum inter dentes mo- 
lares anteriores numquam, parte postiore vero plerumque trianguli forma excisum. Fora- 
mina incisiva mediocria vel satis parva. Mandibulae anguli posteriores plerumque (scilicet 
excepto genere Hydrochoerus) e pariete externo progredientes, in longe plurimis processum 
triangularem, plus minusve retrorsum elongatum sistunt et rarius anguli formam, sicuti 
in genere Hystrix exhibent. Molarium numerus normalis plerumque quaternarius, rarissime 
quinarius vel ternarius. Quoad figuram esternam Hystrichomorphi admodum variant, ita ut 
ne Hvstrices genuini quidem, quod attinet ad structuram externam, characteres subordinis 
typicos exprimere valeant. Hystrichomorphorum multi, nominatim Spalacopodoïdum (Psam- 
moryctinorum) longe plurimi , Muribus habitu externo ita similes inveniuntur, ut pro Muribus 
notis osteologicis supra enumeratis instructis declarari possint. In aliis Murium qualitates minus 
apparent, ,sicuti in Âlystrichoïdibus corpore toroso, aculeato alienis, nec non in Chin- 
chiliaidibus et Subungulatis.  Chinchillaïdes et Hemionychoïdes (seu Subungulata) potius 
Leporibus, et ex parte Dipodibus appropinquantur. Dipodvïdes ceterum foraminibus infra- 
orbitalibus magnis ossibusque frontalibus latis ad Hystrichomorphos in universum tendent.— 
Quoad biologicas rationes Hystrichomorphi in fossores, cursores, subsaltatores, scansores 
et natatores discedunt. Species volatu se moventes') vero, sicuti etiam inter Myo- et 
Lagomorphos, glebae pariter strenue adscriptos, frustra quaeruntur. 
Hystrichomorphi omnes hucusque noti, exceptis Hystricibus Philogaeis, Asiae, 
1) Genus Anomalurus enim a Burmeistero (4. p. 341) et Giebelio (Algem. Zool. I. p. 485) Hystricibus 
adnumeratum Sciuromorphis polius adjungerem cf. infra familiam Sciuroiïdum. 
